La “Party-Dau” resultà un èxit a la nova Zona Jove “El Dau” d'Alcàsser
Mar, 19/04/2016 - 20:30

L'activitat es desenvolupà a la nova zona jove “El Dau” d'Alcàsser, situada al carrer Trinquet. En aquesta s'organitzaren diferents campionats de videojocs, passant des d'esportius fins als d'habilitats musicals.

“El Dau” també compta amb un futbolí, una taula de ping.-pong i més de tres-cents jocs de taula per a garantir la diversió de tots els i les joves de la població. A més, està prevista properament la instal·lació de nous components que garantiran molta diversió.

Segons el regidor de joventut, Xisco Martínez, «l'objectiu principal del dau és oferir noves oportunitats d'oci i d'entreteniment per a tota la joventut d'Alcàsser». Així mateix, afirma que «en els pròxims mesos s'oferiran diverses activitats per a distintes edats».

El regidor valora molt possitivament l'acceptació i l'interés que els pares i mares i els i les més joves –els vertaders protagonistes–, han mostrat en aquesta nova zona jove.